# data[].attributes.attachment_link.readable_text
A természetes számok segítségével tudunk számlálni. Ezek a számok a 0, 1, 2, 3, 4 stb. számok. Dolgok számát, számosságát fejezhetjük ki velük. A számokat számegyenesen szokás szemléltetni.

A természetes számok a 0, 1, 2, 3, 4... számok.

Egy számnak a számegyenesen a 0-tól mért távolsága a szám abszolút értéke.

A számegyenes a 0-tól mindkét irányban folytatható. Nyíl fejezi ki a számok növekedésének irányát. A 0-tól két irányban is elindulhatunk. Egy szám 0-tól mért távolsága a szám abszolút értéke.

A 0-tól 1-ig terjedő távolság az egység. A számegyenesen a távolságokat ezzel az egységgel mérve megadhatjuk, hogy egy szám milyen távolságra helyezkedik el a 0-tól.

A 0-tól ugyanakkora (nem 0) távolságra két szám is található. Ez a két szám egymás ellentettje. Például a 0-tól 10 egységnyire helyezkedik el a 10 és a -10. A -10 ellentettje a 10, a 10 ellentettje a -10.

Két szám egymás ellentettje, ha az abszolút értékük - azaz a 0-tól mért távolságuk - egyenlő. Egy szám ellentettjének ellentettje önmaga.

A számegyenesen a 0-tól mindkét irányban elindulhatunk. A számegyenesen nyíl is mutatja, hogy merre növekednek a számok. A növekvő irányban elhelyezkedő számokat pozitívaknak nevezzük. A másik irányban elhelyezkedő számok a negatív számok.

A természetes számok és ellentettjeik együtt az egész számok. A pozitív számok előjele a + jel, a negatív számok előjele a - jel.

Korábban a számegyenesnek csak azt a felét rajzoltuk meg és használtuk, amelyen a pozitív egész számok és a 0 (vagyis a természetes számok) szerepeltek. A 0 másik oldalán helyezkednek el a negatív egész számok.

A számegyenesen szemléltetjük a számokat. Jelöljük rajta a 0 helyét, kijelölünk rajta egy egységet, illetve nyíllal szokás megadni a számok növekedésének irányát.

A pozitív számok előtt + (plusz) előjel mutatja, hogy azok pozitívak. A + előjel el is hagyható. A 0 nem pozitív.

A negatív számok előtt - (mínusz) előjel mutatja, hogy azok negatívak. A - előjelet nem szabad elhagyni. A 0 nem negatív.

Azt a + vagy - jelet, amely a számok előtt szerepel, a számhoz tartozó előjelnek nevezzük. Ne téveszd össze őket az összeadás és a kivonás jelével, ez utóbbiak két szám között állnak.

A 0-nak nincs előjele. A 0 ellentettje önmaga. A 0 nem pozitív és nem negatív.

# data[].attributes.attachment_link.title
Az egész számok halmaza | Matematika - 6. osztály | Sulinet Tudásbázis

# data[].attributes.attachment_link.description
A természetes számok segítségével tudunk számlálni. Ezek a számok a 0, 1, 2, 3, 4 stb. számok. Dolgok számát, számosságát fejezhetjük ki velük. A számokat számegyenesen szokás szemléltetni. A természetes számok a 0, 1, 2, 3, 4... számok. Egy számnak a számegyenesen a 0-tól mért távolsága a szám abszolút értéke.

# data[].attributes.attachment_link.title
Komplex számok bevezetése - Az algebrai alak